laion/Wikipedia-Exotic huggingface dataset:
אפרוח

אפרוח הוא אבקוע שהוא צאצא של עוף מקבוצת עוזבי קן על הקרקע, הבוקע מביצתו כשהוא מכוסה פלומה ופקוח עיניים. האפרוח מסוגל לעמוד וללכת על רגליו ולאכול בכוחות עצמו ללא עזרת הוריו כבר מיומו הראשון, אולם ברוב המינים הוא יהיה עדיין תלוי בהוריו לצורך הגנה מטורפים ומציאת מקורות מזון ומחסה, ולעיתים גם לצורך תהליך החתמה ולימוד התנהגות שתשמש אותו להישרדותו במהלך חייו הבוגרים. עופות המולידים אפרוחים הם תרנגולים, שלווים, פסיונים וברווזיים (ברווזים, אווזים וברבורים), יענים (יען, אמו, ננדו), סיקסקים, לעומת דורסים, ציפורי שיר, יונים ותוכים, המולידים גוזלים. בשיר יונתן הקטן מתואר כי יונתן טיפס על העץ ואפרוחים חיפש, עוד נמצא גם בשיר קַן צִפּוֹר של חיים נחמן ביאליק במשפט "יָשֵׁן לוֹ אֶפְרוֹחַ זָעִיר". ההבחנה בין גוזל לאפרוח לא הייתה קיימת בתקופה בה נכתב השיר. בעברית המודרנית אפרוח יכול לפרוח מהקן כבר ביומו הראשון ואילו הגוזל תלוי בהוריו וגוזל מהם את מזונם. לדעת רבי אליעזר בן יעקב אין אפשרות לאכול על ידי שחיטה אפרוח כל עוד לא נפקחו עיניו. חכמים חלקו על כך והכשירו את האפרוח. הרי"ף והרמב"ם מתירים את האפרוח מיד, ואילו הרא"ש אוסר עד שייפקחו עיניו, כרבי אליעזר בן יעקב. גוזל – ולד הבוקע מהביצה כאשר הוא חסר ישע. פרחון דגירה קיטום מקור תטולה אפרוח וגוזל, באתר "השפה העברית" אפרוחים שחורים, באתר יוטיוב אפרוח וגוזל, באתר האקדמיה ללשון העברית, ‏28 בפברואר 2012 הערך "אפרוח", במיקרופדיה תלמודית, באתר ויקישיבה תלמוד בבלי, מסכת ביצה, דף ו', עמוד ב'. משנה תורה לרמב"ם, ספר קדושה, הלכות מאכלות אסורות, פרק ג', הלכה י'. רא"ש, ביצה, פרק א הלכה ו; ארבעה טורים, יורה דעה, סימן ט"ו. ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
רפובליקני בשם בלבד

רפובליקני בשם בלבד (באנגלית: Republican In Name Only) הוא כינוי גנאי בשיח הפוליטי האמריקאי, בעיקר בפי חברי המפלגה הרפובליקנית כנגד חבריהם למפלגה, שדעותיהם לא מספיק שמרניות (אנ') לכאורה, או שהם תומכים בעמדות הדמוקרטים בסוגיות שונות, ומתראיינים לכלי התקשורת שנוטים לדמוקרטים. תחילת השימוש בכינוי הוא בשנות ה-20, והוא הפך לפופולרי בשנות ה-50 ובתקופת כהונתו של הנשיא רונלד רייגן בשנות ה-80. ראשי התיבות של המושג באנגלית הם RINO, אשר נשמעים כמו המילה "rhino" (קרנף). לאחר הבחירות לנשיאות ארצות הברית 2020 השתמש הנשיא הרפובליקני דונלד טראמפ בכינוי זה כנגד מושל ג'ורג'יה בריאן קמפ בחשבון הטוויטר שלו וכן כלפי רפובליקנים שקראו להצביע למועמד הדמוקרטים בבחירות, ג'ו ביידן. שום סקוטי אמיתי - הכשל הלוגי של כינוי הגנאי דמוקרט בשם בלבד - הגרסה המקבילה אצל חברי המפלגה הדמוקרטית מדיה וקבצים בנושא רפובליקני בשם בלבד בוויקישיתוף Popik, Barry, RINO (Republican In Name Only), https://www.barrypopik.com/, ‏24 באוקטובר 2009
דמוקרט בשם בלבד

דמוקרט בשם בלבד (באנגלית: Democrat In Name Only) הוא כינוי גנאי בשיח הפוליטי האמריקאי, בעיקר בפי חברי המפלגה הדמוקרטית כנגד חבריהם למפלגה שדעותיהם לא תואמות את רוח המפלגה. השימוש בביטוי החל בתחילת המאה ה-20. הביטוי הושמע לראשונה ב 1908 על ידי Alven B. Goodbar בתגובה לפניה של התנועה הדמוקרטית אליו, בבקשה לתרום לקמפיין של המועמד הדמוקרטי William Jennings Bryan. גודבאר הגיב לפניה "אני לא רואהב Bryan דמוקרט או כזה שפועל לפי עקרונות דמוקרטיים ומקדם אותם . הוא דמוקרט בשם בלבד אך בפועל הוא פופוליסט שעל ידי אבולוציה הפך לסוציאליסט". שום סקוטי אמיתי – הכשל הלוגי של כינוי הגנאי רפובליקני בשם בלבד – הגרסה המקבילה אצל חברי המפלגה הרפובליקנית מדיה וקבצים בנושא דמוקרט בשם בלבד בוויקישיתוף Condé Nast, Here’s Your Guide for Voting in the Midterms, for Teens and by Teens, Teen Vogue, ‏2018-10-29 (באנגלית אמריקאית) Chicago Tribune 27 Oct 1908, page 4, Newspapers.com (באנגלית) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
רב גמדא

רב גמדא היה אמורא בבלי, תלמידו של רבא ובכל הש"ס מביא מימרות בשמו, ולימים נמנה רב גמדא על גדולי הדור בדור השישי לאמוראי בבל, יחד עם אמימר, מר זוטרא ורב אשי. מסופר במסכת נדרים שפעם אחת מסר רב גמדא לספונאי כסף כדי שיקנו בו דבר מה. משלא מצאו את מבוקשו החליטו לקנות בכסף קוף עבורו. הקוף נשמט מהם, ברח ונכנס לחור באדמה. הספנים חפרו אחריו ומצאוהו רובץ על אוצר מרגליות יקרות ערך, והביאו לו את האוצר. הרב אהרן הימן, "רב גמדא", תולדות תנאים ואמוראים, לונדון, תר"ע, חלק א, עמודים 1116, באתר היברובוקס אמנם בכמה מקומות מופיע לכאורה שהביא דברים בשם רב אך דעת רוב המגיהים שיש לומר גם במקומות אלו "רבא" ולא "רב", והיא טעות סופר ראו מסכת כתובות, דף ס"ג, עמוד ב' מסכת נדרים, דף נ', עמוד ב'
הר ברטון (אנטארקטיקה)

הר ברטון (באנגלית: Mount Burton) הוא פסגה ברכס בארקר, בהרי ויקטורי, באזור חוף בורכגרווינק, בארץ ויקטוריה, שבאנטארקטיקה. ההר עשוי אבן חול מסוג גריווקה, ובשל כך צבעו האפור. ההר ממוקם בצידו המערבי של שפכו של קרחון אוסוגה. גובהו של ההר 2,740 מטרים מעל פני הים; לפי מקורות אחרים גובהו של ההר 2,900 מטרים מעל פני הים - ובהתאם, הוא ההר ה-289 בגובהו באנטארקטיקה. שמה של הפסגה ניתן לה על ידי המשלחת האנטארקטית של פדרציית מועדוני טיפוס ההרים של ניו זילנד ( the New Zealand Federated Mountain Clubs Antarctic Expedition), שחקרה את אנטארקטיקה בעונת המחקר (הקיץ האנטארקטי) 1962–1963. המשלחת קראה להר על שמו של ויליאם ברטון (William Burton), שהיה איש צוות בספינה טרה נובה אשר שימשה את המשלחת האנטארקטית הבריטית (משלחת טרה נובה), אשר חקרה את אנטארקטיקה בין השנים 1910–1913 בפיקודו של רוברט פלקון סקוט. ברטון, שהתגורר בניו זילנד, היה אורח של צי ארצות הברית, במסגתו ערך ביקור באנטארקטיקה בעונת המחקר (הקיץ האנטארקטי) 1962–1963, יחד עם שני משתתפים נוספים ממשלחתו של רוברט סקוט. הר ברטון באתר הסקר הגאולוגי של ארצות הברית הר ברטון באתר הגאזט האנטארקטי של ממשלת ניו זילנד הר ברטון באתר הגאזט האנטארקטי של ממשלת אוסטרליה הר ברטון באתר הגאזט האנטארקטי המשווה SCAR של ממשלת אוסטרליה הר ברטון באתר peakery (מרחקים לאתרים סמוכים) ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי לפי מקורות אלה: הגאזט SCAR, וכן לפי אתר peakery, אתר הרי אנטארקטיקה לפי גובהם לפי מקור אחר הוא ההר ה-361 בגובהו באנטארקטיקה מידע השוואתי על גובה ההר
הר ברטון

האם התכוונתם ל... אנטארקטיקה הר ברטון (אנטארקטיקה) – הר בהרי ויקטורי בארץ ויקטוריה שבאנטארקטיקה אוסטרליה הר ברטון (אוסטרליה הדרומית) – הר במדינת אוסטרליה הדרומית שבאוסטרליה הר ברטון (הטריטורייה הצפונית) – הר בטריטוריית הטריטוריה הצפונית שבאוסטרליה
דוקטרינת רייגן

דוקטרינת רייגן (באנגלית: Reagan Doctrine) הייתה מדיניות חוץ שהוכרזה על ידי נשיא ארצות הברית רונלד רייגן במהלך המלחמה הקרה. הדוקטרינה ייצגה קו ניצי של ארצות הברית כנגד יריבתה ברית המועצות, והייתה בסיס של מדיניות החוץ של ארצות הברית (אנ'), בעיקר במסגרת יחסי ארצות הברית–ברית המועצות מראשית שנות ה-80 ועד סוף המלחמה הקרה והתפרקות ברית המועצות בשנת 1991. על פי דוקטרינת רייגן, העניקה ארצות הברית סיוע גלוי וסמוי למלחמות גרילה ותנועות התנגדות אנטי-קומוניסטיות, במטרה להפיל שלטונות פרו-סובייטים ברחבי העולם (בדגש על אפריקה, אסיה ואמריקה הלטינית). דוקטרינה הוכרזה בנאום מצב האומה שלו ב-6 בפברואר 1985. דוקטרינת רייגן היא חלק ממסורת של נשיאים המפתחים דוקטרינות ביחס ליחסי החוץ של ארצות הברית בהתאם לרוח התקופה. קדמו לכך הנשיאים ג'יימס מונרו (1823), הארי טרומן (1947), דווייט אייזנהאואר (1956–1957) וריצ'רד ניקסון (1969). הממשל האמריקאי כבר החל בחימוש כוחות אנטי-סובייטים עוד לפני הפיכתו לנשיא. העדות האחרונה לכך היא חימוש לוחמי מוג'אהדין באפגניסטן אל מול הפלישה הסובייטית בסוף שנות ה-70 על ידי ממשלו של ג'ימי קרטר. עם תחילת כהונתו של רייגן (ינואר 1981), רצו אנשי הממשל להרחיב את הנעשה באפגניסטן. המדינות הראשונות שחוו התערבות אמריקאית היו ניקרגואה ואנגולה. הדוקטרינה המשיכה להתקיים גם אצל סגנו וממשיכו של רייגן, הנשיא ג'ורג' הרברט ווקר בוש, אך התפוגגה עם סיומה של המלחמה הקרה. הרתעה (אסטרטגיה) סתיו העמים התפרקות ברית המועצות
קרית הילד

פנימיית קריית הילד היא פנימייה טיפולית לילדים ונערים בסיכון מהמגזר החרדי ומופעלת על ידי עמותת 'מעונות ילדים בישראל קריית הילד', בפיקוח ובאמצעות השירות לילד ונוער במשרד הרווחה. הפנימיה ממוקמת בשכונת רוממה בירושלים. הפנימייה מפעילה שני סניפים נוספים ברחבי ירושלים, בנוסף למערך של 80 גני ילדים, גני שפה ורשת צהרונים. הפנימיה ורשת הגנים מנוהלים על ידי הרב דוד פרוש. הילדים מופנים לפנימייה על ידי משרד הרווחה באמצעות לשכות הרווחה הפזורות בכל רחבי הארץ. קריית הילד הוקמה בשנת 1951 על יד הרב מנחם פרוש, חבר הכנסת במשך 35 שנה, החל מהכנסת הרביעית, ומגדולי עסקניה של היהדות החרדית. ראשית דרכה של קריית הילד היה בהקמת מעונות וגני ילדים לרווחתם של משפחות מרובות ילדים בשנת 1951. בשנת 1973 נוסדה ה'מתיבתא' - פנימייה עם מסגרת לימודית, במטרה לייצר מקום מיטיב ליתומים ולילדי הדור השני לשואה, ולהוות מקור לקירוב והפצת יהדות ואהבה. בשנת 1999 הייתה קריית הילד מהראשונים שעברו ממתכונת של פנימייה המונית למודל של משפחתונים שהפך במהלך השנים לסמל ולדגל בפנימיות הרווחה. גילאי החניכים הוא 6–19, והם זוכים בפנימייה למסגרת טיפולית מקצועית, עם דגש על אוירה משפחתית חמה ומיטיבה, המסייעת לטפח לקדם ולבנות את אישיותם. הילדים באים מרקעים סוציואקונומיים קשים, מקרי סעד שונים, רובם ככולם סובלים מבעיות רגשיות או גם נפשיות, דבר המשפיע על תפקודם החברתי, הלימודי והסביבתי. כיום מבנה הפנימיה הוא משפחתוני, כך שכל קבוצת 10–12 חניכים מהווים קבוצה קטנה ומשפחתית הנקראת "משפחתון". על כל משפחתון מופקדים זוג הורי-בית המלווים מקצועית על ידי עו"ס קליני, אליהם מתלווה מדריך נוסף, שתפקידם להעניק לילדים בית חם ואוהב, והוואי משפחתי תקין. המודל מאפשר חיים ביתיים משפחתיים, לצד ובדגש על שילוב הלימודים בקהילה, כדי לתת להם כר נרחב להתפתחות נורמטיבית כמו כל ילד. ילדי הפנימיה מחולקים ב-6 קבוצות. בפנימייה ישנו מערך טיפול נרחב הכולל: פסיכיאטר, פסיכולוגים, עובדים סוציאליים, מטפלים באמצעות בעלי חיים, אומנות ונגינה, וכן קבוצות טיפוליות שונות. כל חניך מקבל טיפול פרטני על ידי הצוות המקצועי. הפנימייה מפעילה מערך חינוך המשבץ ודואג לכל העניינים הלימודיים, ובכלל זה: תוכניות העשרה ולמידה, מערך חוגים רחב המסייע ועוזר במוטוריקה, פיתוח חשיבה, כושר גופני, כישורי חיים, העצמה אישית, הקניית ביטחון וחדוות יצירה. חיי החברה בקרית הילד מתאפיינים בפעילויות טיולים, מסיבות ותרבות, בר מצוות, כינוסים ועוד. כל אירוע וחג מקבל מימד חווייתי רוחני וערכי ראוי, מתוך מטרה לייצר זמן איכות וכלי לגיבוש הקבוצות, כמו גם יצירת אינטראקציה חברתית בין הקבוצות ובתוך כל קבוצה וקבוצה. אתר האינטרנט הרשמי של קרית הילד קרית הילד, ברשת החברתית פייסבוק יאיר פרידמן, שגרת קורונה: ילדי קריית הילד עם "כתר מלוכה" של ישי ריבו, באתר בחזית מדיה (אורכב 18.09.2020 בארכיון Wayback Machine), 26 ביוני 2020
The Allegory

The Allegory הוא אלבום האולפן השמיני של הראפר האמריקאי רויס דה 5'9". האלבום יצא לאור ב-21 בפברואר 2020, על ידי חברת התקליטים אנטרטיינמנט ואן מיוזיק. האלבום נתמך על ידי ארבעה סינגלים, וכולל הופעות אורח של בני דה בוצ'ר, קונוויי דה מאשין, KXNG קרוקד, סיהיי דה פרינס, די ג'יי פרמייר, אמינם, גראף, סיי ארי דה קיד, טי. איי., וינס טייפלס, וסטסייד גאן וסדריק דה אנטרטיינר, בין היתר. האלבום הגיע למקום ה-58 במצעד הבילבורד 200, ולמקום ה-6 במצעד האלבומים העצמאיים של הבילבורד. בנובמבר 2020, קיבל האלבום מועמדות לפרס גראמי בקטגוריית "אלבום הראפ של השנה". מידע על האלבום The Allegory באתר MusicBrainz האלבום The Allegory באתר טיידל "The Allegory by Royce da 5'9" on Apple Music". Apple Music. 21 בפברואר 2020. נבדק ב-22 בפברואר 2020. {{cite web}}: (עזרה) Espinoza, Joshua (20 בפברואר 2020). "Royce da 5'9" Delivers 'The Allegory' f/ Westside Gunn, Vince Staples, T.I., and More". Complex. נבדק ב-22 בפברואר 2020. {{cite web}}: (עזרה) "Grammy Nominations 2021: See the List". הניו יורק טיימס. 24 בנובמבר 2020. ISSN 1553-8095. נבדק ב-24 בנובמבר 2020. {{cite web}}: (עזרה)
ימבה

ימבה (באנגלית: Yamba) הוא יישוב באזור הנהר המזרחי של אוסטרליה הדרומית. זהו המקום האחרון באוסטרליה הדרומית על הכביש המהיר לפני המעבר לחוף ויקטוריה. זהו האתר של מחסום קבוע לבדיקת זבובי פירות, ופרסומת גדולה בצורת קשת של צמיג רכב המשתרע על הכביש. בימבה הייתה בעבר תחנה של קו הרכבת בארמרה. במסע מערבה, ימבה היא המקום הראשון באוסטרליה הדרומית על הכביש המהיר סטורט, והיא בדרך כלל עצירה חובה במחסום אבטחת הביולוגיה של זבובי הפירות מכיוון שאסור להעביר זבובי פירות לאוסטרליה הדרומית כדי לשמר את המדינה ללא זבוב פירות. המחסום פעל מאז 1957, אז הוא הוקם במהירות בתגובה להתפרצות זבובי הפירות במילדורה. האיום העיקרי במסלול זה הוא זבוב הפירות בקווינסלנד. "Swift action after outbreak of fruit fly in Mildura area ערך זה הוא קצרמר בנושא גאוגרפיה של אוסטרליה ובנושא יישובים באוקיאניה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ימבה".
נרסס השלישי

נרסס השלישי "הבנאי" (ארמנית Ներսես Գ Շինող) היה הקתוליקוס של הכנסייה האפוסטולית הארמנית בין השנים 641 ו-661. נרסס השלישי נולד בכפר איצ'חאן שבמחוז טאיק בארמניה ההיסטורית, ולאחר הכשרה צבאית שינה את יעודו והיה לבישוף של טאיק. בשנת 641 מונה לקתוליקוס של הכנסייה הארמנית וזכה בתואר "הבנאי" בזכות מיזמי הבנייה הגדולים בהם החל. בין היתר מיוחסים לו הקמת המנזר בחור ויראפ, קתדרלת זוורטנוץ, שיפוץ הקתדרלה בדווין, הבירה ההיסטורית של ארמניה, המנזר בוורגוואנק ועוד. לפי אחת המסורות הוא נקבר בצידה הצפוני של קתדרלת זוורטנוץ. ערך זה הוא קצרמר בנושא אנשי דת נוצרים. אתם מוזמנים לתרום לוויקיפדיה ולהרחיב אותו.
יאראבובה (מכתש פגיעה)

מכתש יאראבובה (באנגלית: Yarrabubba crater) הוא מכתש פגיעה הממוקם בצפון קראטון ילגרן, ליד תחנת יאראבובה (אנ'), אשר במערב אוסטרליה. המכתש נוצר מפגיעת מטאוריט בכדור הארץ לפני כ־2.229 מיליארד שנה, מה שהופך אותך לאחד ממכתשי הפגיעה העתיקים ביותר בכדור הארץ. הפגיעה מתוארכת לפני 2,229±5 מיליון שנים, מה שהופך אותה למכתש הפגיעה העתיק ביותר בעולם. תאריך זה ממצב את הפגיעה בסוף עידן הקרח ההורוני (אנ'). כדי לקבוע את גילו, מדענים ניתחו באמצעות תיארוך אורניום-עופרת דגימות גבישים עתיקים של המינרלים זירקון ומונאזיט אשר נמצאו במכתש. מדיה וקבצים בנושא יאראבובה בוויקישיתוף טימונס אריקסון, כריסטופר ל. קירקלנד, ניקולס אי. טימס, אהרון ג'יי קאבוסי, תומאס מ. דייוויסון, Precise Radiometric Age Establishes Yarrabubba, Western Australia, As Earth's Oldest Recognised Meteorite Impact Structure, נאס"א, ‏21 בינואר 2020 (באנגלית) Ancient Crystals Have Revealed the Oldest Meteorite Crater on Earth, www.vice.com (באנגלית) Kornei, Katherine (2020-01-21). "Earth's Oldest Asteroid Impact Found in Australia". The New York Times (באנגלית אמריקאית). ISSN 0362-4331. נבדק ב-2020-12-09.
יוליוס פון קלבר

יוליוס סרגיוס פון קלבר (ברוסית: Юлиус Сергиус фон Клевер;‏ 31 בינואר 1850, טרטו – 24 בדצמבר 1924, לנינגרד) היה צייר נוף רוסי ממוצא בלטי-גרמני. אביו היה כימאי שלימד פרמקולוגיה במכון הווטרינרי. הוא הפגין כישרון אמנותי כבר בגיל צעיר, ולקח שיעורים אצל קונסטנטין פון קוגלגן. לאחר שהשלים את לימודיו היסודיים, נרשם לאקדמיה האימפריאלית לאמנויות. שם, לבקשת אביו, למד אדריכלות. עם זאת, לאחר זמן קצר החל לקחת שיעורי ציור נוף; תחילה אצל סוקרט וורוביוב, ובהמשך מיכאיל קלודט. בשנת 1870 הוא ככל הנראה גורש מהאקדמיה, מסיבות לא ידועות. אולם הגירוש לא הפריע ליוליוס, והוא החל להציג את עבודותיו. בשנת 1871 נרכשה אחת מיצירותיו על ידי הרוזן פבל סרגייביץ' סטורגנוב (רו'), ובשנה שלאחר מכן, נרכש ציורו "שקיעה", על ידי הדוכסית הגדולה מריה ניקולייבנה. בשנת 1874 הוא ערך את תערוכת היחיד הראשונה בחברה הקיסרית לעידוד האמנויות. לאחר שהצאר אלכסנדר השני הביע עניין ביצירתיו, הוא הוצהר על ידי האקדמיה כ"אמן", אף על פי שלא סיים את לימודיו. בשנת 1878 הוא הפך ל"אקדמאי". בשנת 1879 הוא בילה יחד עם השחקן וסילי סמוילוב (שהיה צייר חובב) זמן מה באי נרגן. העבודות שהתקבלו נרכשו על ידי פאבל טרטיאקוב והמשפחה הקיסרית, כולל הצאר אלכסנדר השלישי. בעקבות זאת, האקדמיה העניקה לו את התואר פרופסור. בשנת 1885 עזר בארגון התערוכה הרוסית בתערוכת יוניברל ד'אנברס. במהלך תקופה זו, הוא היה מוצף בהזמנות ולעיתים קרובות הוקצב לו רק יום אחד בשביל להשלים את ציוריו. לעיתים הוא העסיק עוזרים לציור הבסיס. זהותם והיקף תרומתם לא ידועה. בסוף שנות התשעים של המאה ה-19, חברו מהאקדמיה היה מעורב בשערוריית הימורים ומעילות. יוליוס נמשך לתוכה ובסופו של דבר סבל מהתמוטטות עצבים שאילצה אותו לוותר על הציור באופן זמני. בשנת 1908, הוא נסע עם משפחתו לגרמניה כדי להימנע ממוערבות בשערורייה והתגורר בנוישטרליץ עד שנת 1915, אז מלחמת העולם הראשונה אילצה אותו לחזור לביתו. לאחר המהפכה החל לקבל תמיכה מ-"אגודת האמנים על שם א.א. קוינג'י" (רו'). במשך כל חייו לימד באקדמיה (תחת שמה הסובייטי החדש) ובאקדמיה לאמנות ותעשייה, שם עמד בראש המחלקה לציור "מונומנטלי". שלושה מארבעת ילדיו הפכו לציירים; מריה (1878–1967) אמנית תיאטרון, יוליוס (1882–1942) אשר בדומה לאביו לימד באקדמיה לאמנות ותעשייה, ואוסקר (1887–1975) אמן תיאטרון אשר עיצב תחפושות. חורף (1876) כפר על האי נרגן (1881) שקיעת החמה בחורף (1891) ערב אספן הברשווד (1911) לפני הסערה (1899) בריכה עם חבצלות לבנות (1893) סופת השלגים מתקרבת (1910) אחוזת הכפר דרכלוקי ולרי זיגלוב, "לודונקי" (Ю. Ю. Клевер (1924–1850, ליטרים, 2016ISBN 5-04-003225-0 אלפריד נהרינג: JULIUS VON KLEVER Maler am Mare Baltikum [Bildbiografie] 2019 (deutsch), Selbstverlag, in Leinen gebunden mit farbigem Schutzumschlag, 88 S., 112 farbige Abb., Format A4,ISBN 978-3-941064-75-1 מדיה וקבצים בנושא יוליוס פון קלבר בוויקישיתוף ArtNet: יצירות נוספות של קלבר. יוליוס פון (אורכב 25.06.2017 בארכיון Wayback Machine) קלבר @ Funeral-SPB.ru Brief biography (אורכב 29.08.2016 בארכיון Wayback Machine) @ RusArtNet. The Klever family @ Tsarskoye Selo
מארק לוין

מארק לוין (באנגלית: Mark Levin;‏ נולד ב-21 בספטמבר 1957) הוא עורך דין, עיתונאי, שדרן רדיו וסופר יהודי-אמריקאי. מנחה תוכניות ברשת פוקס ניוז, וידוע ביותר בשל דעותיו השמרניות ובשל היותו מבקר חריף של המפלגה הדמוקרטית, וכן של חלק מחברי המפלגה הרפובליקנית (שלטענתו מהווים "רפובליקנים בשם בלבד"). נולד בשנת 1957 בפילדלפיה, פנסילבניה, ארצות הברית למשפחה יהודית. למד בבית הספר התיכון צ'לטנהאם בפנסילבניה. בשנת 1977 סיים לוין תואר ראשון במדע המדינה באוניברסיטת טמפל. מאוחר יותר בשנת 1977 זכה לוין בבחירות לוועד בית הספר בצ'לטנהאם על בסיס הפחתת ארנונה. בשנת 1980 סיים לימודי תואר שני במשפטים. לאחר הלימודים, עבד לוין בחברת טקסס אינסטרומנטס. בהמשך עבד במגזר הציבורי עד שבשנת 1991 הצטרף למשרד עורכי דין. בשנות ה-2000 החל לעסוק גם בתקשורת. הוא החל לעבוד בפוקס ניוז החל מפברואר 2018. בבחירות לנשיאות ארצות הברית 2016 תמך לוין במועמד טד קרוז במהלך הפריימריז הרפובליקניים. כשקרוז הפסיד בפריימריז, לוין החל לתמוך במועמד הרפובליקני לנשיאות, דונלד טראמפ. תמיכתו של לוין בטראמפ התעצמה מאז תחילת נשיאותו בינואר 2017. לוין היה מתנגד חריף לנשיא ברק אובמה, ואף טען כי אובמה אוהד את האחים המוסלמים. בפברואר 2015 לוין טען כי אובמה מנסה להשמיד את ישראל. למרות זאת, נוהג לוין לבקר גם פוליטיקאים שמרנים (אנ') בכירים רבים, ובהם הסנאטורים מיץ' מקונל ולינדזי גרהאם, ובעבר ביקר גם את פול ראיין וג'ון מקיין. לאחר הבחירות לנשיאות 2020, שבהן ניצח המועמד הדמוקרטי ג'ו ביידן, טען כי המפלגה הדמוקרטית "גנבה" את הבחירות וכי מדובר בתרמית. "אתם דוחפים אנשים לנקודה שמפחידה אותי מאוד. אי אפשר להתייחס ככה ל-100 מיליון איש". לוין כתב את הספר 'סוכני בורות' שהיה רב המכר מספר 1 של הניו יורק טיימס בשנת 2019. הספר מהווה כתב אשמה נגד התקשורת הליברלית. את ההקדמה למהדורה העברית כתב עמית סגל. במרץ 2023 טען בציוץ בטוויטר שמחלקת המדינה של ארצות הברית מממנת את המחאה נגד בנימין נתניהו, כנראה לטובת איראן. יאיר נתניהו שיתף טענה זו. מדיה וקבצים בנושא מארק לוין בוויקישיתוף מארק לוין, ברשת החברתית פייסבוק מארק לוין, ברשת החברתית אקס (טוויטר) מארק לוין, ברשת החברתית Goodreads ציוץ של מארק לוין ברשת החברתית אקס (טוויטר), 11 במרץ 2023. הארץ, יאיר נתניהו שיתף טענה שארה"ב מממנת את המחאה כדי להפיל את הממשלה, באתר הארץ, 24 במרץ 2023.
MRC-5

MRC-5 (רא"ת: מועצת המחקר הרפואי זן תאים 5) הוא קו תרבית תאים דיפלואידי המורכב מפיברובלסטים, שפותח במקור מרקמת הריאה של עובר זכר לבן אשר הופל בשבוע ה-14. קו התאים בודד על ידי ג'יי.פי. ג'ייקובס ועמיתיו בספטמבר 1966 מהשתכפלות השביעית של האוכלוסייה של הזן המקורי, וידוע שתאי MRC-5 עצמם מגיעים להזדקנות תאית לאחר כ-45 הכפילות השתכפלותיות אוכלוסייה. תאי MRC-5 משמשים כיום לייצור מספר חיסונים, כולל נגד הפטיטיס A, וריצלה זוסטר ופוליו. ערך צלוזאורוס עבור MRC-5 "MRC-5 (ATCC® CCL-171™)". נבדק ב-2016-05-19. "AG05965-D Fibroblast from Skin, Lung". נבדק ב-2016-05-19. Jacobs, J. P.; Jones, C. M.; Baille, J. P. (1970). "Characteristics of a Human Diploid Cell Designated MRC-5". Nature. 227 (5254): 168–70. doi:10.1038/227168a0. PMID 4316953. Jacobs, J. P. (1976). "The Status of Human Diploid Cell Strain MRC-5 as an Approved Substrate for the Production of Viral Vaccines". Journal of Biological Standardization. 4 (2): 97–99. doi:10.1016/0092-1157(76)90018-4. PMID 932048. "Fact-checking Congress's fetal tissue report".
הלדן קפלר הרטליין

הלדן קפלר הרטליין (באנגלית: Haldan Keffer Hartline;‏ 22 בדצמבר 1903 – 17 במרץ 1983) היה מדען אמריקאי, זוכה פרס נובל לפיזיולוגיה או לרפואה לשנת 1967, יחד עם רגנר גרניט וג'ורג' וולד, "על תגליותיהם לגבי תהליכי הראייה הפיזיולוגיים והכימיים הראשוניים בעין". הרטליין נולד ב-22 בדצמבר 1903 בפנסילבניה שבארצות הברית. בשנת 1949 החל לעבוד כפרופסור באוניברסיטת ג'ונס הופקינס. בשנת 1953 הצטרף הרטליין לאוניברסיטת רוקפלר כפרופסור לנוירופיזיולוגיה. הרטליין נפטר ב-17 במרץ 1983 במרילנד. מדיה וקבצים בנושא הלדן קפלר הרטליין בוויקישיתוף הלדן קפלר הרטליין, באתר פרס נובל (באנגלית) הלדן קפלר הרטליין, באתר פרויקט הגנאלוגיה במתמטיקה הלדן קפלר הרטליין, באתר אנציקלופדיה בריטניקה (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אולף פון אוילר

אולף פון אוילר (בשוודית: Ulf von Euler;‏ 7 בפברואר 1905 – 9 במרץ 1983) היה מדען שוודי, זוכה פרס נובל לפיזיולוגיה או לרפואה לשנת 1970, יחד עם ג'וליוס אקסלרוד וברנרד כץ, "על עבודתם בתחום מוליכים עצביים". אוילר נולד ב-7 בפברואר 1905 בסטוקהולם שבשוודיה לשני הורים מדענים. אביו היה הביוכימאי זוכה פרס הנובך הנס פון אוילר-שלפין. סביו היה פרופסור לכימיה באוניברסיטת אופסלה שגילה את היסודות הכימיים תוליום והולמיום. בשנת 1922 אוילר החל ללמוד רפואה במכון קרולינסקה. בשנת 1930 הפך לדוקטור. אוילר קיים את הפוסט-דוקטורט בלונדון בשנים 1930–1931 אצל הנרי דייל. בשנת 1973 הפך אוילר לעמית זר בחברה המלכותית. אוילר נפטר ב-9 במרץ 1983. מדיה וקבצים בנושא אולף פון אוילר בוויקישיתוף אולף פון אוילר, באתר פרס נובל (באנגלית) אולף פון אוילר, באתר אנציקלופדיה בריטניקה (באנגלית) אולף פון אוילר, באתר "Find a Grave" (באנגלית) ערך זה הוא קצרמר בנושא שוודים. אתם מוזמנים לתרום לוויקיפדיה ולהרחיב אותו.
ארל וו. סת'רלנד, הבן

ארל וו. סת'רלנד, הבן (באנגלית: Earl Wilbur Sutherland Jr.;‏ 19 בנובמבר 1915 – 9 במרץ 1974) היה ביוכימאי ופרמקולוג אמריקאי, זוכה פרס נובל לפיזיולוגיה או לרפואה לשנת 1971 "על גילוי פעולת הורמונים, באופן מיוחד אפינפרין, דרך שליחים שניוניים". סת'רלנד נולד ב-22 בספטמבר 1901 בקנזס. בשנת 1942 סיים את לימודי הרפואה באוניברסיטת וושינגטון בסנט לואיס. לאחר הלימודים סת'רלנד שירת כרופא בצבא ארצות הברית במלחמת העולם השנייה. הוא חזר לאוניברסיטת וושינגטון בסיום המלחמה בשנת 1945. בתקופת לימודיו והכשרתו הושפע מאוד סת'רלנד ממוריו זוכי פרס נובל קארל פרדיננד קורי וגרטי קורי. בשנת 1950 הפך סת'רלנד לפרופסור לכימיה. בשנת 1953 עבר לקליבלנד שבאוהיו והחל לעבוד כפרופסור לפרמקולוגיה באוניברסיטת קייס וסטרן ריזרב. בשנים 1963–1973 עבד באוניברסיטת ואנדרבילט. סת'רלנד נפטר ב-9 במרץ 1974 במיאמי שבפלורידה בגיל 58. 1970 – פרס לסקר 1971 – פרס נובל לפיזיולוגיה או לרפואה 1973 – המדליה הלאומית למדעים מדיה וקבצים בנושא ארל וו. סת'רלנד, הבן בוויקישיתוף ארל וו. סת'רלנד, הבן, באתר פרס נובל (באנגלית) ארל וו. סת'רלנד, הבן, באתר אנציקלופדיה בריטניקה (באנגלית) ארל וו. סת'רלנד, הבן, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.